Aivo Kapten

Aivo Kapten (sündinud 7. juulil 1964) on Eesti kaitseväelane ja kaitseliitlane, endine  Kaitseliidu Tartu maleva pealik. 

1996. aasta 27. mail hõivasid Kaitseliidu Tartu maleva liikmed Aivo Kapteni juhtimisel peaaegu seitsmeks tunniks Eesti Põllumajandusülikooli peahoone ning tõkestasid inimeste majjapääsemise. Kaitsepolitsei süüdistas Kaptenit võimupiiride ületamises ning teenistusvolituste kuritarvitamises. Aivo Kapten oli ainus Tartu maleva liige, kellele seoses mässukatsega süüdistus esitati. Kapteni sõnul oli see aga paljude Kaitseliidu lihtliikmete ühine otsus ning maleva juhatus oli vaid nende soovi elluviija. Maja vägivaldne ülevõtmine oli seotud sellega, et malev ei saanud kohtult õigust ning 1940. aastal korjandustest laekunud raha eest ehitatud maja tagasi."Tartu Kaitseliidu mässu arutamine lükkus sügisesse" Õhtuleht, 12. märts 1997 

Tartu ringkonnakohtu otsusega karistati Kaptenit aastase tingimisi vabadusekaotusega."Aivo Kapteni kriminaalkaristus jäi jõusse" Õhtuleht, 28. oktoober 1997 

2005–2009 oli Aivo Kapten Eesti Kaitseväe Lõuna kaitseringkonna staabiülem, ringkonnaülema kohusetäitja. 

2007. aastal andis president Toomas Hendrik Ilves talle majori sõjaväelise auastme.https://president.ee/et/ametitegevus/kaeskkirjad/2839-16-sojavaeeliste-auastmete-andmine/index.html 7. augustil 2024 astus ta vastloodud erakonna Eesti Rahvuslased ja Konservatiivid liikmeks.

Viited

Kategooria:Kaitseliidu Tartu maleva pealikud
Kategooria:Sündinud 1964